जंगली सूअर
जंगली सूअर या जंगली वराह (Wild boar), जिसका वैज्ञानिक नाम सुस स्कोर्फा (Sus scrofa) है, सूइडाए कुल (वराहकुल) की एक जीववैज्ञानिक जाति है, जिसका मूल निवास यूरेशिया और उत्तर अफ्रीका था, लेकिन जो अब विश्वभर में पाई जाती है। यह अब विश्व में सर्वाधिक फैले हुए स्तनधारियों में से एक है। अपने मूलनिवास से बाहर के कई स्थानों में इसे पर्यावरण के लिए एक आक्रामक जाति माना जाता है, क्योंकि यह उन स्थानों के मूल प्राणियों व वपस्पतियों को क्षति पहुँचाते हैं।